钦定古今图书集成/明伦汇编/氏族典/第230卷 > 杨恭懿
## 钦定古今图书集成/明伦汇编/氏族典/第230卷 > 杨恭懿

按《元史杨恭懿传》：“恭懿，字元甫，奉元人。力学强记，家
贫，服劳为养，暇则就学，书无不读。尢深于《易》《礼》《春秋》。
父没，居丧尽礼。宣抚司行省以掌书记辟，不就。至元
十年，诏遣使召之，以疾不起。十一年，太子下教中书，
俾如汉惠聘四皓者以聘恭懿，丞相遣郎中张元智
为书致命，乃至京师。十七年，授集贤学士，兼太史院”
事。十八年，辞归。二十年，以太子宾客召。二十二年，以
昭文馆学士领太史院事召。二十九年，以议中书省
事召。皆不行。三十一年，卒，年七十。